I dag åbner Trumps sociale medie

Donald Trump er klar til genkomst på de sociale medier. Eller rettere: Sit eget sociale medie. Ifølge nyhedstjernesten Reuters bliver Truth Social tilgængelig via Apples App Store i dag, mandag. Det er ikke nogen tilfældig dag; amerikanerne fejrer nemlig Presidents Day i dag.

Den tidligere præsident har været forvist fra både Facebook, Twitter og Youtube i mere end et år.

Allerede i marts måned sidste år fortalte Trump, at han ville lave sit eget sociale medie. I oktober måned blev det døbt Truth Social og allerede i november skulle det have været i luften. Det skete som bekendt ikke.

Ifølge beskrivelsen skal Truth Social tilskynde “åben, gratis og ærlig global samtale uden at diskriminere politisk ideologi”. I denne skribents ører lyder det nærmest som om Trump selv vil få udfordringer med at leve op til det …

I starten af december kunne Trump fortælle, at han har modtaget 1 milliard dollars, svarende til 6,5 milliarder kroner, i støtte til sit projekt. Præcis hvem der har satset de enorme mængder penge på Trumps ide, blev ikke uddybet. Det blev blot nævnet, at det varen “mangfoldig gruppe af institutionelle investorer”.

Den tidligere præsident er fortsat udelukket fra at bruge Twitter, Facebook, Youtube og alle andre større sociale medier. Han står muligvis over for udfordringen, at ingen af de større hosting-tjenester vil have noget med ham at gøre. Netop det var med til at lukke den ekstremt højreorienterede platform Parler, der opstod i kølvandet på Trumps udelukkelse fra de sociale medier.

Truth Social er endnu ikke at finde på den danske del af App Store. Sandsynligvis vil den i første omgang være forbeholdt amerikanske brugere. I skrivende stund er hjemmesiden desuden nede. Besøgende modtages af denne besked:

I dag åbner Trumps sociale medie